Iosias Pratensis

Iosias PratensisAgnomen hoc sibi indidit doctus ille puer, humanistas imitatus: idem enim sibi vult in Anglico meadow quod Latine pratum. (Anglice Josiah Meadows; pronuntiatus: [d͡ʒəʊ'saɪə 'medəʊz]), sive Novi Orbis Horatius, latinista ac poëta est Americanus, qui haud uno in certamine poëtico, et in patria sua et in Italia, iam victor evasit.

Natus est Minneapoli, in Minnesota, die 25 Novembris anno 2000. Per aliquod tempus Athenis (vulgo Athens), in Georgia, habitavit; nunc autem Monroviae (vulgo Monroe), item in Georgia, vivit.

A patre, et ab aliis praeceptoribus privatis, eruditus est.

In artem poëticam summo cum studio incubuit, et iam quater eius carmina primo praemio honestata sunt: nempe ter in "Certamine Latino Phaedriano" (Phaedrus Latin composition contest)Annis 2014, 2015 et 2016: https://web.archive.org/web/20161019033935/http://phaedruslatincontest.org/results.php., denique in "Certamine Ovidiano Sulmonensi"Anno 2016, mense Aprili: http://www.liceoclassicosulmona.it/certamen2016.htm..

Iosias praeterea fidicula bene canit, nec solum Latine, sed etiam palaeograece et Italice scit.

 Notae 

Categoria:Viri
Categoria:Eruditi Civitatum Foederatarum
Categoria:Auctores Latini hodierni
Categoria:Poetae Latini Civitatum Foederatarum